Kunstsilo

**Kunstsilo** er et kunst- og kultursenter på Odderøya i Kristiansand, åpnet 11. mai 2024. Kunstsilo er en fortsettelse av Sørlandets kunstmuseum med nytt navn, ny lokalitet og med en stor utvidelse av kunstsamlingen. Kunstsilo sikter mot å bli Nordens beste museum innen modernistisk kunst.

## Kornsiloen
Kunstmuséet holder til i en nedlagt og prisbelønt kornsilo fra 1935. Den opprinnelige kornsiloen var en av de første funksjonalistiske og modernistiske bygningene i Kristiansand. Den ble tegnet av arkitektene Arne Korsmo og Sverre Aasland, og ble tildelt Houens fonds diplom i 1939. Siloen består i dag (2025) av 15 sylinderformede celler med 38 meters høyde. Siloens første byggetrinn med 10 siloceller ble oppført sommeren 1935 og betongstøpingen foregikk ved glideforskaling slik at det ikke ble noen skjøter i betongen, dette var andre gang i Norge at glideforskaling ble brukt. Siloen ble tatt i bruk i desember 1935 og rommet 15 millioner kg korn.. 

I 2017 vant arkitektkontorene Mestres Wåge Arquitectes og MX_SI Architectural studio en internasjonal arkitektkonkurranse om ombygging av siloen til kunstmuseum og kultursenter. Kunstsiloen har et bruttoareal på 8&nbsp;500 m2. Flere av de opprinnelige sylindercellene er fjernet opp til 5. etasje slik at de øverste delene danner betongsirkler i himlingen. Innvendig er det en spiraltrapp av treverk. 

Stiftelsen Kunstsilo, tidligere Sørlandets kunstmuseum (SKMU), var byggherre for prosjektet. Backe Entreprenør var totalentreprenør. Bygget ble tildelt æresprisen Betongtavlen i 2024.  

I tillegg til kunstutstillinger, skal senteret tilby et tverrfaglig samarbeid med andre institusjoner om konserter, arrangementer, debatter og kursvirksomhet.

## Tre kunstsamlinger
Samlingene i Kunstsilo består av tre kunstsamlinger. *Sørlandssamlingen* som tilhørte Sørlandets kunstmuseum, samlingene fra *Christianssands billedgalleri*, og endelig *[[Tangensamlingen|Nicolai Tangens]] kunstsamling*, som eies av AKO kunststiftelse, som er opprettet av Tangen selv. Tangen-samlingen bestod i mai 2024 av over 5500 kunstverk, og de tre samlingene teller til  sammen 7500 kunstverk. 

Ved åpningen inneholdt åpningsutstillingen "Nordiske lidenskaper" bla. "Gjerdeløa" av Marianne Heske, "Nixon-Visions" av Kjartan Slettemark, "Solen" av Synnøve Anker Aurdal, og "Tivoli" av Reidar Aulie. 

Tangens kunstsamling forvaltes av AKO Kunststiftelse.

## Stiftelsen Kunstsilo
Kunstsilo er organisert som en stiftelse. Den første administrerende direktør i Stiftelsen Kunstsilo var Reidar Fuglestad, som tidligere har vært direktør for Dyreparken i Kristiansand. 6. januar 2025 tiltrådte Maria Mediaas Jørstad  som ny direktør. Styreleder er Stein Olav Henrichsen som har vært direktør for Munchmuseet i Oslo.

## Internasjonal omtale
I juli 2024 ble Kunstsilo nevnt på ''Time''-listen «World's Greatest Places» (engelsk, «verdens beste steder») for året.

I desember 2025 ble museet kåret til «Verdens vakreste museum» under Prix Versailles.

## Bygningsgalleri

Fil:Silobygg Silokaia Krs.JPG|Siloen slik den fremsto i 2009
Fil:Kunstsilo mai 2024 (1).jpg|alt=Bildet viser en silo om bygd til et kunstmuseum med det spesielle taket til Kilden teater- og konserthus i Kristiansand|Kunstsilo slik den så ut ved åpningen i mai 2024. 
Fil:Kunstsilo mai 2024 (2).jpg|Kunstsilo slik den så ut ved åpningen i mai 2024. 
Fil:Kunstsilo Kristiansand 14.jpg|Bygningen fra bakkeplan
Fil:Kunstsilo Kristiansand 12.jpg|Midten av bygget sett ifra fjerde etasje.
Fil:Kunstsilo Kristiansand 13.jpg|Taket i midtpartiet sett fra første etasje. De sirkulære formene er rester etter kornsiloen museet ble oppført i.
Fil:Kunstsilo Kristiansand 10.jpg|Nærbilde av kornsilotaket. I bakgrunnen ser man Marianne Heskes «Gjerdeløa» (1980).


## Referanser


## Eksterne lenker
*